Die reaksie op die UIT-meerderheidstem het die sêding “eerder die duiwel wat jy ken as die onbekende een” bloedneus geslaan. Die wie-nie-waag-nie-sal-nie-wen-stemmers het gewen.
‘n Vrees vir alles wat nuut is word neofobie genoem. In ‘n sekere mate ly baie van ons wat nie erg avontuurlustig is nie aan ‘n vrees vir die onbekende.
Ek is tevrede om op televisie te sien hoe lyk dit op die bodem van die see. Ek stel nie belang om self te gaan kyk nie, want sê nou maar ek kom nie weer boontoe nie?